b'\n_START_ARTICLE_\nBurgdorfas (Vokietija)\n_START_SECTION_\nIstorija\n_START_PARAGRAPH_\nMiestas ra\xc5\xa1ytiniuose \xc5\xa1altiniuose pirm\xc4\x85 kart\xc4\x85 pamin\xc4\x97tas 1279\xc2\xa0m. Anks\xc4\x8diau jis priklaus\xc4\x97 Hildesheimo vyskupijai._NEWLINE_Nuo 1433\xc2\xa0m. kra\xc5\xa1tas priklaus\xc4\x97 Cel\xc4\x97s kunigaik\xc5\xa1\xc4\x8diams, kuri\xc5\xb3 teritorija v\xc4\x97liau tapo Liuneburgo administraciniu rajonu. Trisde\xc5\xa1imtme\xc4\x8dio karo metu kilo m\xc5\xab\xc5\xa1is prie Dachtmiseno vart\xc5\xb3._NEWLINE_1637\xc2\xa0m. su nedideliu mai\xc5\xa1tu Burgdorfo gyventojai protestavo prie\xc5\xa1 \xc4\xafmokas ir mokes\xc4\x8dius._NEWLINE_Po 1658\xc2\xa0m. ir 1809\xc2\xa0m. kilusi\xc5\xb3 dideli\xc5\xb3 gaisr\xc5\xb3 miestas buvo sugriauta ir v\xc4\x97liau v\xc4\x97l atstatytas._NEWLINE_1935\xc2\xa0m. senamies\xc4\x8dio rytin\xc4\x97je dalyje buvo pastatyta katalik\xc5\xb3 \xc5\xa0v. Nikolajaus ba\xc5\xbeny\xc4\x8dia, kuri 1972\xc2\xa0m. buvo padidinta ir modernizuota._NEWLINE_1974\xc2\xa0m. baland\xc5\xbeio 1 d. \xc4\xafsigaliojus \xc5\xbdemutin\xc4\x97s Saksonijos regiono reformai, kad ir dauguma Burgdorfo gyventoju prie\xc5\xa1taravo, prie miesto buvo prijungtos kai kurios kaimynin\xc4\x97s apskritys: Noi\xc5\xa1tadtas prie Riubenbergo (NRU), \xc5\xa0pringenas prie Deisterio (SPR) ir kitos Hanoverio apskritys. \xc5\xa0itaip Burgdorfas tapo naujosios Hanoverio apskrities dalimi, neteko savo apskrities miesto statuso ir nebepriklaus\xc4\x97 L\xc3\xbcneburgo administraciniam rajonui._NEWLINE_2001\xc2\xa0m. lapkri\xc4\x8dio 1 d. Hanoverio apskritis buvo sujungta kartu su Hanoverio miestu ir tapo Hanoverio regionu, kuriam priklauso ir Burgdorfas.\n_START_SECTION_\nGeografija\n_START_PARAGRAPH_\nBurgdorfas yra tarp Hanoverio, Cel\xc4\x97s ir Pein\xc4\x97s ir nuo vis\xc5\xb3 trij\xc5\xb3 miest\xc5\xb3 yra nutol\xc4\x99s ma\xc5\xbedaug 25\xc2\xa0km. Ribojasi su Uetz\xc4\x97s, Lehrt\xc4\x97s, Isernhageno ir Burgv\xc4\x97delio rajonais, bei su Cel\xc4\x97s apskritimi. Per Burgdorf\xc4\x85 teka Burgdorfer Aue up\xc4\x97, d\xc4\x97lto miestas dar vadinamas Aue miestu.\n_START_SECTION_\nMiesto rajonai\n_START_PARAGRAPH_\nBurgdorf\xc4\x85 sudaro \xc5\xa1ie miesto rajonai: Kern\xc5\xa1tadtas (centras), Ve\xc5\xa1tstadtas, Siud\xc5\xa1tadtas, Ost\xc5\xa1tadtas, Beinhornas, Dachtmisenas, Heselas, Hiulptingsenas, Otzenas, Ramlingenas/Ehlershauzenas, \xc5\xa0ilerslagenas, Sorgensenas ir Veferlingsenas, bei atokiau esantis Flatmoras.'